बेंगलुरु। विभिन्न कंपनियों को सर्च एवं एआई आधारित एनालिटिक्स सेवा देने के क्षेत्र में अग्रणी फर्म थाॅट स्पाॅट ने 2019 में भारत में अपने कारोबार की विस्तार योजनाओं का ऐलान किया। इन योजनाओं के तहत थाॅटस्पाॅट अपने बेंगलुरु कार्यालय में कर्मचारियों की संख्या दो गुनी करते हुए 100 से अधिक करेगी। इससे कंपनी को आर्टिफिशियल इंटेलीजेंस और मशीन लर्निंग के क्षेत्र में क्षमता बढ़ाने में मदद मिलेगी। थाॅटस्पाॅट भारतीय बाजारों की समझ रखने वाले अंतरराष्ट्रीय सहयोगियों को अपने साथ जोड़ने के लिए अपने विश्वस्तरीय इकोसिस्टम को और विस्तार भी देगी।